VS000496
Datum: 1996-08-24T02:00:00.000+02:00
datum_sodbe_i_stopnje: 1998-07-06T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - zmanjšanje življenjske aktivnosti
skupina: poškodbe hrbtenice in reber in njihove posledice - poškodbe prsne in trebušne votline in njihove posledice
fischer: srednje hudi primeri
odskodnina: 2200000 SIT
opombe: II Ips 239/99. Revizija tožene stranke je bila zavrnjena.
sodisce: Vrhovno sodišče

## Oškodovanec

**Spol:**

ženska

**Starostna skupina:**

od 25 do 30 let

Škodni dogodek

Prometna nesreča.

Poškodba

Lažji pretres možganov, raztrganina zgornje veke desnega očesa, udarnina leve strani prsnega koša, udarnina hrbtišča desne roke, stekleni tujek v levem kazalcu, razrahljanje vezi med ključnico in lopatico na levem ramenu ter udarnino desnega kolena in poškodbo vratne hrbtenice.

Telesne bolečine

800000 SIT Hude telesne bolečine en teden, lahke telesne bolečine tri tedne. Občasne lahke bolečine ima še sedaj, kot glavobole, v levem ramenu in desnem kolenu ob spremembah vremena, ob mišični preutrujenosti, ob daljši hoji in stanju.

#### Hospitalizacija

3 dni.

#### Rehabilitacija

Bila je na rehabilitaciji v zdravilišču.

#### Nevšečnosti med zdravljenjem

Izpostavljena je bila rentgenskemu sevanju, nosila je oprt, jemala je sredstva proti bolečinam.

Strah

200000 SIT Tožnica je utrpela strah za izid zdravljenja in ji je ostal strah pred vožnjo z avtomobilom.

## Zmanjšanje življenjske aktivnosti

1200000 SIT Tožnica teže hodi, ne more dvigovati težjih bremen, ni sposobna voziti avto na daljše razdalje in teže opravlja šiviljsko delo. S šivanjem se je tožnica ukvarjala pridobitno, zato imajo težave v zvezi s tem za tožnico tudi materialne posledice. Ne glede na to ima zmanjšanje delovne sposobnosti za posledico občutek prikrajšanosti. Podobno velja za težja gospodinjska dela. Pomembna je tudi zmanjšana zmožnost hoje, tako glede hitrosti, kot tudi glede razdalj. Ker je hoja najosnovnejši način gibanja, je ta prikrajšanost vseskozi aktualna. Pomembna je tudi tožničina mladost, saj jo je nesreča doletela pri 26 letih.

---

ZOR člen 200, 203